નિતાંતને નિરાંતમાં અનુભવવાનું સિદ્ધો કહી ગયા છે, પણ કદાચ કોઇપણ જાતના સ્વાર્થ વગર બસ ઢોળાતા રહેતા એ શૈશવમાં પરમાત્માને શોધવો નહોતો પડતો. આજે એરકન્ડિશન બેડરૂમમાં આળોટીને ઉંધ બોલાવવા મથતા આપણે શાળાથી ઘરે આવીને આખો દિવસ ખૂબ રમતાં, સાંજ પડે મમ્મી હાથ પકડીને ઘરે લઈ જતી, કપડાં બદલાવતી ને હાથ પગ ધોવડાવતી, જમતાં ન જમતાં અને ત્યાં તો આંખો એવી મીંચાતી કે સ્વપ્નોને પણ થતું કે આજે રહેવા દઈએ, આ સંતોષની નિંદરમાં દખલ નથી કરવી.